Diari Oficial de la Generalitat Valenciana


Sumari del DOGV 7557, del 26-06-2015 (2015/5989)

RESOLUCIÓ de 16 de juny de 2015, de la Direcció General de Recursos Humans, per la qual s'adjudiquen destinacions a les persones que han superat les proves selectives d'accés al grup A2, sector administració especial, tècnic/a mitjà/ana especialista en menors, torn d'accés lliure i torn de promoció interna, convocatòries número 16/10 i 17/10, corresponents a l'oferta d'ocupació pública de 2010 de la Generalitat.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7557

Data del DOGV
:   26-06-2015

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2015/5989


Data del document
:   16-06-2015

Organisme emissor
:   Conselleria d'Hisenda i Administració Pública

Tipus de document
:   Resolució

Anàlisi jurídica

 Descriptors 

:   * Conselleria d'Hisenda i Administració Pública
    * funcionari

RESOLUCIÓ de 16 de juny de 2015, de la Direcció General de Recursos Humans, per la qual s'adjudiquen destinacions a les persones que han superat les proves selectives d'accés al grup A2, sector administració especial, tècnic/a mitjà/ana especialista en menors, torn d'accés lliure i torn de promoció interna, convocatòries número 16/10 i 17/10, corresponents a l'oferta d'ocupació pública de 2010 de la Generalitat.  
 [2015/5989]  
Per ambdós ordes 7/2013 i 8/2013, de 17 de maig, de la Conselleria de Justícia i Administracions Públiques (DOCV 7044, 12.06.2013), es van convocar proves selectives d'accés al subgrup A2, sector administració especial, tècnic/a mitjà/ana especialista en menors, torn d'accés lliure i torn de promoció interna, convocatòries 16/10 i 17/10, corresponents a l'oferta d'ocupació pública de 2010 de la Generalitat.  
  
Per mitjà de resolucions de 25 d'abril de 2015, de la Conselleria d'Hisenda i Administració Pública (DOCV 7528, 19.05.2015), es van fer públiques les relacions de les persones aspirants que han superat les proves selectives indicades i se'ls va citar per a la presentació de la documentació acreditativa del compliment dels requisits per al nomenament com a personal funcionari de carrera.  
Per la Resolució de 4 de juny de 2015, de la Direcció General de Recursos Humans (DOCV 7543, 09.06.2015), es convoca les persones aspirants seleccionades per a l'elecció de destinació.  
En un acte únic celebrat el dia 11 de juny de 2015, en la seu de la Conselleria d'Hisenda i Administració Pública, es va procedir a l'elecció de destinació per part del personal que va superar el procés selectiu assenyalat.  
En virtut d'això, i en exercici de les competències atribuïdes per l'article 39 del Decret 20/2013, de 25 de gener, del Consell de la Generalitat, pel qual s'aprova el Reglament orgànic i funcional de la Conselleria d'Hisenda i Administració Pública, resolc:  
  
Primer. Adjudicació dels llocs de treball  
Adjudicar, amb caràcter definitiu a les persones que van superar les proves selectives d'accés al subgrup A2, cos A2-16-02, superior de gestió d'acció social de l'Administració de la Generalitat, escala educació social, torn d'accés lliure i torn de promoció interna, convocatòries 16/10 i 17/10, els llocs de treball que s'especifiquen en l'annex d'esta resolució.  
  
Segon. Cessaments i presa de possessió  
Presa de possessió  
L'acte de presa de possessió tindrà lloc el dia 1 de juliol de 2015, a les 10.00 hores a la sala de juntes de la Direcció General de Recursos Humans de la Conselleria d'Hisenda i Administració Publica, carrer del Miquelet, número 5, segona planta, de València.  
No obstant això i de conformitat amb el que disposa l'article 25.3 del Decret 33/1999, de 9 de març, pel qual s'aprova el Reglament de selecció i provisió de llocs de treball del personal comprés en l'àmbit d'aplicació de la Llei de la Funció Pública Valenciana, el personal esmentat disposa d'un mes de termini, que finalitzarà el 31 de juliol de 2015, per a prendre possessió del lloc de treball adjudicat. Si es fera ús del termini indicat per escrit i amb anterioritat a la data assenyalada, durant este no es meritarà cap retribució.  
  
Cessaments  
1. Les persones que han de prendre possessió del lloc de treball adjudicat en virtut d'allò que disposa l'apartat primer d'esta resolució, cessaran d'ofici el dia 30 de juny de 2015 en el lloc que, si és el cas, exerciren.  
2. Així mateix, les persones que es troben exercint, amb destinació provisional o per mitjà d'un nomenament interí, algun dels llocs de treball adjudicats, cessaran d'ofici amb efectes del dia 30 de juny de 2015.  
  
Esta resolució posa fi a la via administrativa. D'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com amb els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, les persones interessades poden interposar un recurs de reposició, amb caràcter potestatiu, davant de l'òrgan que ha dictat esta resolució, en el termini d'un mes comptador des de l'endemà de la publicació. Alternativament, si no es recorre en reposició, pot interposar-se un recurs contenciós administratiu davant del Jutjat Contenciós Administratiu de la ciutat de València, o aquell en la circumscripció del qual tinga la persona recurrent el seu domicili, en el termini de dos mesos comptadors des de l'endemà de la publicació d'esta resolució.  
  
  
València, 16 de juny de 2015.- La directora general de Recursos Humans: Ana Brugger Navarro.